Document ID: 31996D0489

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Αυγούστου 1996 σχετικά με τη χρηματοδοτική συμμετοχή της Κοινότητας όσον αφορά την εφαρμογή ορισμένων μέτρων για την καταπολέμηση του αφθώδους πυρετού στην Ομοσπονδιακή Δημοκρατία της Γιουγκοσλαβίας (Κείμενο που παρουσιάζει ενδιαφέρον για τον ΕΟΧ) (96/489/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 13,
Εκτιμώντας:
ότι εμφανίσθηκαν στην Ομοσπονδιακή Δημοκρατία της Γιουγκοσλαβίας εστίες αφθώδους πυρετού 7 ότι οι εν λόγω εστίες αποτελούν άμεση απειλή για την Κοινότητα 7
ότι με τις αποφάσεις της Επιτροπής 96/368/ΕΚ (3) και 96/493/ΕΚ (4) εγκρίθηκε η χρηματοδοτική συμμετοχή της Κοινότητας για την εφαρμογή ορισμένων μέτρων καταπολέμησης του αφθώδους πυρετού στην Αλβανία και στην πρώην Γιουγκοσλαβική Δημοκρατία της Μακεδονίας 7 ότι προέχει ακριβώς το να χορηγηθεί στις αρχές της Ομοσπονδιακής Δημοκρατίας της Γιουγκοσλαβίας οικονομική ενίσχυση για την καταπολέμηση της νόσου 7
ότι πρέπει να τεθούν στη διάθεση των αρχών της Ομοσπονδιακής Δημοκρατίας της Γιουγκοσλαβίας οι δόσεις εμβολίων που εξασφαλίζουν την απαραίτητη προστασία των σχετικών ζώων 7
ότι εναπόκειται στην Κοινότητα να αναλάβει μέρος των εξόδων που συνδέονται με την πραγματοποίηση των ενεργειών εμβολιασμού 7
ότι οι ενέργειες που προβλέπονται στην παρούσα απόφαση αναλαμβάνονται σε συνεργασία με την ευρωπαϊκή επιτροπή καταπολέμησης του αφθώδους πυρετού του Οργανισμού Τροφίμων και Γεωργίας FAO 7 ότι, ειδικότερα, τα έξοδα που προκύπτουν από τις ενέργειες εμβολιασμού αναλαμβάνονται κατ' αρχήν από το Χρηματοδοτικό Ταμείο αριθ. 911100/MTF/INT/003/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Επιτροπή, σε συνεργασία με την ευρωπαϊκή επιτροπή καταπολέμησης του αφθώδους πυρετού του Οργανισμού Τροφίμων και Γεωργίας (FAO), αναλαμβάνει τα αναγκαία μέτρα για να θέσει στη διάθεση των αρχών της Ομοσπονδιακής Δημοκρατίας της Γιουγκοσλαβίας:
- 1 700 000 δόσεις εμβολίων τύπου που να εξασφαλίζει την προστασία των ζώων ευαίσθητου είδους (βοοειδών, χοίρων και αιγοπροβάτων) κατά του μικροβίου που διαπιστώθηκε στην Ομοσπονδιακή Δημοκρατία της Γιουγκοσλαβίας.
2. Η Κοινότητα αναλαμβάνει το σύνολο των εξόδων που προκύπτουν από τη δράση που αναφέρεται στην παράγραφο 1, (ποσό 270 000 Ecu κατ' ανώτατο όριο).
Άρθρο 2
1. Η Κοινότητα αναλαμβάνει το 50 % των εξόδων που προκύπτουν από τις ενέργειες εμβολιασμού που πραγματοποιούνται από τις αρχές της Ομοσπονδιακής Δημοκρατίας της Γιουγκοσλαβίας υπό τον έλεγχο της ευρωπαϊκής επιτροπής καταπολέμησης του αφθώδους πυρετού του FAO και της Κοινότητας.
2. Οι ενέργειες που αναφέρονται στην παράγραφο 1 περιλαμβάνουν, κυρίως, την αγορά και την προμήθεια:
- απαραίτητου εξοπλισμού για τον εμβολιασμό: (σύριγγες, υλικά κατάψυξης, ενδύματα προστασίας, κ.λπ.),
- απολυμαντικά,
- σήματα για τα ζώα.
3. Για τους σκοπούς του παρόντος άρθρου, η Επιτροπή αποζημιώνει το Χρηματοδοτικό Ταμείο αριθ. 911100/MTF/INT/003/ΕΟΚ για τα έξοδα που πραγματοποιήθηκαν για την υλοποίηση των ενεργειών εμβολιασμού που αναφέρονται στην παράγραφο 1, (ποσό 30 000 Ecu κατ' ανώτατο όριο).
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 8 Αυγούστου 1996.

Labels: 19
0
6
18
15